**6**

**Skrajšani postopek**

Na podlagi 3. člena Zakona o zavodih (Uradni list RS, št. 12/91, [8/96](http://www.uradni-list.si/1/objava.jsp?sop=1996-01-0379), [36/00](http://www.uradni-list.si/1/objava.jsp?sop=2000-01-1687) – ZPDZC in [127/06](http://www.uradni-list.si/1/objava.jsp?sop=2006-01-5348) – ZJZP), 26. člena Zakona o uresničevanju javnega interesa za kulturo (Uradni list RS, št. [77/07](https://www.uradni-list.si/glasilo-uradni-list-rs/vsebina/2007-01-4066) – uradno prečiščeno besedilo, 56/08, 4/10, 20/11, 111/13, 68/16, [61/17](https://www.uradni-list.si/glasilo-uradni-list-rs/vsebina/2017-01-2916), [21/18](https://www.uradni-list.si/glasilo-uradni-list-rs/vsebina/2018-01-0887) – ZNOrg, [3/22](https://www.uradni-list.si/glasilo-uradni-list-rs/vsebina/2022-01-0014) – ZDeb in [105/22](https://www.uradni-list.si/glasilo-uradni-list-rs/vsebina/2022-01-2603) – ZZNŠPP) ter 19. člena Statuta Mestne občine Nova Gorica (Uradni list RS, št. 13/12, 18/17 in 18/19) je Mestni svet Mestne občine Nova Gorica na seji dne \_\_\_\_\_\_\_\_\_\_\_\_\_\_ sprejel naslednji

**O D L O K**

**o spremembi Odloka o ustanovitvi**

**javnega zavoda Kulturni dom Nova Gorica**

1. člen

V Odloku o ustanovitvi javnega zavoda Kulturni dom Nova Gorica (Uradni list RS, št. 54/04 in 39/09) se 13. člen spremeni tako, da se glasi:

»13. člen

Za direktorja je lahko na podlagi javnega razpisa imenovan kandidat, ki poleg splošnih pogojev, določenih z zakonom, izpolnjuje še naslednje pogoje:

* visokošolska univerzitetna izobrazba (prejšnja), najmanj specializacija po visokošolski strokovni izobrazbi (prejšnja), magistrska izobrazba (druga bolonjska stopnja),
* strokovno poznavanje področja dela zavoda,
* vodstvene sposobnosti in najmanj tri leta delovnih izkušenj na vodstvenih delovnih mestih,
* aktivno znanje slovenščine na visoki ravni,
* znanje angleškega ali italijanskega jezika na višji ravni,
* ni bil pravnomočno obsojen zaradi naklepnega kaznivega dejanja, ki se preganja po uradni dolžnosti, niti ni bil obsojen zaradi drugega kaznivega dejanja na nepogojno kazen zapora v trajanju več kot šest mesecev;
* zoper njega ni vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

Kandidat za direktorja je dolžan ob prijavi na javni razpis priložiti življenjepis in program razvoja zavoda za mandatno obdobje.

Izpolnjevanje pogojev iz druge in tretje alineje prvega odstavka tega člena se preverja na podlagi opisa delovnih izkušenj, ki ga mora kandidat priložiti prijavi na javni razpis. Iz opisa delovnih izkušenj mora biti razvidno zahtevano izpolnjevanje pogojev glede strokovnega poznavanja področja dela zavoda ter zahtevanih vodstvenih sposobnosti in delovnih izkušenj na vodstvenih delovnih mestih.

Dokazila, ki jih mora kandidat priložiti prijavi, se določijo z javnim razpisom.«

1. člen

Ta odlok začne veljati petnajsti dan po objavi v Uradnem listu Republike Slovenije.

Številka: 67-4/2004

Nova Gorica, dne

Samo Turel

ŽUPAN



Številka: 67-4/2004

Nova Gorica, dne 9. januarja 2025

O B R A Z L O Ž I T E V

1. **Razlogi, ki utemeljujejo potrebo po sprejemu Odloka spremembi Odloka o ustanovitvi javnega zavoda Kulturni dom Nova Gorica (v nadaljnjem besedilu: Odlok):**

S predlogom odloka se spreminjajo pogoji za direktorja javnega zavoda Kulturni dom Nova Gorica in sicer se odpravi določilo »družboslovne smeri«, saj kot tako onemogoča večje število prijav kandidatov in posledično manjšo izbiro kandidatov za vodenje javnega zavoda. Zmanjšuje se zahtevano število let delovnih izkušenj na vodstvenih delovnih mestih. Pogoje za direktorja smo tudi uskladili z Zakonom o uresničevanju javnega interesa za kulturo.

Predlog za spremembo zahtevane izobrazbe za direktorja je županu podala Komisija za mandatna vprašanja, volitve in imenovanja.

1. **Cilji, ki se želijo doseči s sprejemom Odloka:**

S predlagano spremembo se želi delovno mesto približati čim večjemu krogu interesentov, kar bi odprlo pot in možnost, da bi v postopku izbire prišli do najboljšega kandidata.

1. **Pravne podlage, po katerih naj se uredijo razmerja na tem področju**

* Statut Mestne občine Nova Gorica (Uradni list RS, št. 13/12 18/17 in 18/19).

1. **Rešitve in posledice, ki bodo nastale s sprejemom tega Odloka:**

S sprejemom Odloka se pričakuje več prijav ustreznih kandidatov za direktorja javnega zavoda Kulturni dom Nova Gorica.

1. **Materialne obveznosti, ki bodo nastale s sprejemom tega Odloka:**

S sprejemom Odloka za Mestno občino Nova Gorica ne bodo nastale dodatne materialne obveznosti.

**6. Druge pomembne okoliščine glede vprašanj, ki jih ureja Odlok:**

Ker gre za manj zahtevne spremembe predlagamo, da se skladno s 70.a členom Poslovnika Mestnega sveta Mestnega Mestne občine Nova Gorica (Uradni list RS, št. 108/12, 77/16, 80/17 in 16/21) predlog Odloka sprejme po skrajšanem postopku.

**Mestnemu svetu Mestne občine Nova Gorica predlagamo, da predloženi Odlok obravnava in sprejme.**

Samo Turel

ŽUPAN

Pripravila:

mag. Marinka Saksida

Vodja Oddelka za družbene dejavnosti